Roberts pelasi Walesin A-maajoukkueessa ensimmäisen kerran maaliskuussa 2018 ystävyysottelussa Uruguayta vastaan. Kesäkuun 25. päivään 2021 mennessä hän on pelannut 29 maaottelua, joista 26 ottelua avauskokoonpanossa. Otteluista seitsemän kuului vuoden 2020 EM-kilpailujen karsintaan ja kaksi vuoden 2022 MM-kilpailujen karsintaan. Ensimmäisen maaottelumaalinsa Roberts teki syyskuussa 2018 Kansojen liigan ottelussa Irlantia vastaan ja toisen kesäkuussa 2021 EM-kilpailujen alkulohko-ottelussa Turkkia vastaan.